de fr cs da da fr he en da da it de da da da de da da da da da de da da en da nl uk da da da da de de nb da sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er faldet over en hjemmeside, som er fuld af labre opskrifter. Det startede bare med at jeg fulgte dem på instagram, men siden fandt jeg ud af at hjemmesiden virkelig var et besøg værd. Det kræver selvfølgelig lidt omregning fra amerikanske til danske mål, men det er bestemt besværet værd.
Hver søndag går pigerne og jeg til familiesvømning i den lokale svømmehal, og når vi kommer hjem får vi som regel arme riddere eller lignende. I søndags var der bare næsten ikke mere brød fra lørdagens bagning, så jeg måtte finde på noget andet. Jeg tjekkede King Arthur’s Bakery ud, og fandt en nem opskrift på scones. Fordelen ved bagepulverbrød er jo at det ikke skal hæve, så der går ikke længe fra trangen til brød melder sig, til man hiver en nybagt plade scones ud af ovnen.
Disse er bagt med ubleget hvedemel og fuldkornsmel af hvid hvede, men brug det fuldkornsmel du har på lager (rugmel er nok lige groft nok, men grahamsmel ville være fint). De er lækre og saftige, og til trods for bagepulver-delen, som oftest gør brød meget tørt meget hurtigt, er de også gode dagen efter.
Du kan bage dem med kærnemælk eller blot en blanding af yoghurt og mælk. Husk at dejen ikke skal æltes, blot røres hurtigt sammen.
Man kan med fordel komme rosiner eller andre tørrede bær i dejen.
5 dl ubleget hvedemel
2½ dl fuldkornsmel af hvid hvede
3 dl kærnemælk (eller yoghurt blandet med mælk)
Bland de to slags mel med salt, sukker og de to slags hævemiddel. Nulr smørret ud i melblandingen. Tilsæt kærnemælk og rør sammen til en klistret dej. Kom dejen ud på et meldrysset bord og del den i to. Pres hver del til en cirkel (ca. 20 cm i diameter), og del hver cirkel i 6 “lagkagestykker” med en kniv. Placer stykkerne på en bageplade og drys med tesukker. Bag dem i 12-14 minutter ved 225 grader. Afkøles på en rist og spises med smør og marmelade, gerne mens de er lune.
6. august 2015 kl. 8:00
Hvad skal man med de 70g smør?
6. august 2015 kl. 9:47
Øh, anden linje af beskrivelse “nulr smørret ud i melblandingen”
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.